《偶题》
宋代·林希逸

溪南溪北鸟相呼，听雨看云足自娱。不羡笔书黄纸尾，但吟诗撚白髭须。

身谋只合交猿鹤，眼见浑如掷雉卢。堪笑少陵高自比，到头老大始知愚。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。